Võistlusjuhend
Haapsalu jäärada 
Läänemaa jää- ja lumerajavõistluste V etapp klassis ATV
pühapäeval, 14. veebruaril 2010. a 
Haapsalu lahel
I peatükk
PROGRAMM
Esmaspäeval, 8. veebruaril 2010. a avaldatakse võistlusjuhend

Esmaspäeval, 8. veebruaril 2010. a kell 12.00 algab osavõtjate eelregistreerimine

Reedel, 12. veebruaril 2010. a kell 18.00 lõpeb osavõtjate eelregistreerimine 

Laupäeval, 13. veebruaril 2010. a kell 18.00 avaldatakse osavõtjate nimekiri

Pühapäeval, 14. veebruaril 2010. a:
08.00-10.00 - registreerimine, dokumentide kontroll
08.00-10.30 - võistlusautode tehniline kontroll
08.00-10.30 - võistlusrajaga tutvumine jalgsi, uiskude või suuskadega
10.30 - võistlejate koosolek ja võistluse avamine
10.45 - avaldatakse stardinimekiri ametlikul teadetetahvlil
11.00 - esimese võistlussõidu start
II peatükk
Art. 1 Korraldaja
1.1. Võistluse korraldab MTÜ Igaühe Terviseklubi.
1.2. Ametnikud
Võistluse juht: Heiki Rahuoja, tel (+372) 50 65 391
Võistluse sekretär: Liili Murway, tel (+372) 53 470 653
Ohutusjuht: Kalle Kruusma, tel (+372) 52 92 642
Peaajamõõtja: Arne Ilves, tel (+372) 51 01 624
Tehnilise komisjoni esimees: Janek Soidla, tel (+372) 5300193
III peatükk
Art. 2 Määrang
2.1. Võistluse korraldab MTÜ Igaühe Terviseklubi käesoleva võistlusjuhendi alusel.
2.3. Võistlusjuhend on avaldatud 8. veebruaril 2010. a.
Art. 3 Võistlusrada 
3.1. Võistlusrada
Haapsalu lahel merejääl (Haapsalu linna Holmi jääl) vana Lääne Kaluri Hako tsehhi juures.
3.2. Võistlustrassi iseloomustus
Pikkus: 2600 m
Minimaalne laius: 4 m
Maksimaalne laius: 8 m
Pinnas: jää
Raja servad tähistatud. Sõidusuund vastupäeva.
Art. 4 Ajakava
Pühapäev, 14. veebruar 2010. a:
08.00-10.00 - registreerimine, dokumentide kontroll
08.00-10.30 - võistlusautode tehniline kontroll
08.00-10.30 - võistlusrajaga tutvumine jalgsi, uiskude või suuskadega
10.30 - võistlejate koosolek ja võistluse avamine
10.45 - avaldatakse stardinimekiri ametlikul teadetetahvlil
11.00 - esimese võistlussõidu start
Autasustamine pärast võistlussõitude lõppu.
Võistluse ajakava, stardinimekiri ja rajaskeem avaldatakse võistluse ametlikul teadetetahvlil (ATT) hooldealas.
Art. 5 Võistlussõidukid
5.1. Arvestusklass ATV - kahe- ja neljarattaveolised ATV-d.
(Lisaks võisteldakse samal rajal sõiduautodel seitsmes erinevas masinaklassis, tingimused määratletud eraldi võistlusjuhendiga.)
5.2. Võistlussõidukid 
5.2.1. ATV-del ei pea olema registreerimisnumbrit, kehtivat ülevaatust ega kindlustust.
5.2.2. ATV-l ei tohi olla silmnähtavaid tehnilisi vigastusi ega vedelike lekkeid. 
5.2.3. ATV-del ei tohi võistlussõidu ajal olla lahtisi esemeid.
5.2.4. ATV peab omama väljasuretusnuppu.
5.2.5. Tehnilist kontrolli mitteläbinud ATV-d starti ei lubata.
5.2.6. ATV tehnoseisundit ja rehve võib kontrollida kogu võistluse vältel.
5.3. Korraldaja väljastab igale võistlejale võistlusnumbri, mis tuleb paigutada võistleja selja peale, kui ATV ei oma numbrit.
5.4. ATV-d peavad hooldusalal asuma kas vedelikekindlal aluskattel või selleks kohandatud kinnise põhjaga haagisel. Rikkumisel trahv 200 krooni.
Art. 6 Osavõtjad
6.1. Võistlejad peavad mandaadis esitama: 
6.1.1. täidetud ja allkirjastatud osavõtuavalduse
6.1.2. sõiduki kasutusõigust tõendava dokumendi (vajadusel)
6.1.3. kehtivs juhiloa
6.1.3.1. kui võistlejal on piiratud juhtimisõigusega juhiluba, peab üks vanematest või hooldusõigust omav isik, kinnitama kirjalikult oma nõusolekut võistleja osavõtuks võistlustest
6.2. Ühel ATV-l võib võistelda kaks võistlejat, kes mõlemad tasuvad osavõtumaksu.
6.3. Võistlejal on soovituslik omada autospordiriski sisaldavat elukindlustust.
Art. 7 Eelregistreerimine
7.1. Eelregistreerimine algab 8. veebuaril 2010. a kell 12.00 ja lõpeb 12. veebruaril 2010. a kell 18.00.
7.2. Eelregistreerimine sooritada internetiaadressil www.rally.ee.
Art. 8 Osavõtumaks
8.1. Osavõtumaks eelregistreerinul 250 krooni. Eelregistreerimata võistleja osavõtumaks 350 krooni.
8.2. Osavõtumaks tasutakse võistluspäeval mandaadis.
IV peatükk
Art. 9 Võistluse käik
9.1. Võistlusrajaga tutvumine vastavalt ametlikul teadetetahvlil näidatule.
9.2. Stardijärjekord arvestusklasside kaupa vastavalt osavõtjate nimekirjale. Stardijärjekorra määrab korraldaja, see avaldatakse võistluspäeval ametlikul teadetetahvlil. Kõik võistlejad peavad reastuma eelstardi tsoonis vastavalt stardijärjekorrale. Hilinenud võistlejat starti ei lubata.
9.3. Stardi-intervalli (30 sekundit või 1 minut) määrab võistluse juht. 
9.4. Stardisignaal foori või lipuga. Stardimärguandeks punaste fooritulede kustumishetk või lipu tõstmishetk.
9.5. Valestardi eest karistus 10 sekundit.
9.6. Kui võistleja ei stardi 20 sekundi jooksul, loetakse võistleja katkestanuks antud sõiduvoorus.
9.7. Rajatähiste esialgselt kohalt liigutamised ja STOP-märgi juures peatumise eiramine fikseeritakse faktikohtunike poolt. Rikkumist karistatakse vastavalt artiklis 14 toodud karistusmäärale.
9.8. Raja oluline lühendamine võrdub diskvalifitseerimisega antud sõiduvoorus.
9.9. Toimub kaks või kolm võistlussõitu olenevalt võistlejate arvust. Lõplik tulemus kahe parema võistlussõidu kohapunktide summeerimise teel.
9.10. Kõik tulemused vastavalt finišiprotokollile.
Art. 10 Vastulaused
10.1. Vastulause esitamise aeg 15 minutit pärast esialgsete tulemuste avaldamist ATT-l.
10.1.1. Vastulause esitatakse võistluse juhile kirjalikus vormis.
10.1.2. Vastulause kautsjon 1000 krooni.
10.2. Kõik kulud ATV kontrollimiseks ja transpordiks tuleb katta:
a) hagejal, kui vastulauset ei rahuldatud 
b) kostjal, kui vastulause rahuldati
Art. 11 Autasustamine
11.1. Autasustatakse kolme paremat võistlejat.
11.2. Võistlus on avatud lisaauhindadele.
V peatükk
Art 12. Lisasätted
12.1. Korraldaja jätab endale õiguse teha mõjuvatel põhjustel muudatusi võistluse toimumise ajas, kohas, ajakavas ja võistluse käigus.
12.2. Kaitsekiiver
12.2.1. Kaitsekiivri kasutamine kohustuslik. 
12.2.2. Kasutada on lubatud auto- ja motokiivrit ning sel peab olema vähemalt E tähistus.
12.2.3. Kaitsekiiver peab olema sobiva suurusega ja selle kinnitusrihm peab olema sõidu ajal kinnitatud. 
12.2.4. Kiivril ei tohi olla vigastusi, avarii jälgi ega pragusid.
12.3. Võistleja peab võistlussõidu ajal kandma pikkade käistega sõiduriietust ja korrektselt kinnitatud kehakaitsmeid.
12.4. Võistlejad peavad järgima kohtunike korraldusi kogu võistluse jooksul. 
12.5. Võistlejate parklas on keelatud liikuda kiiremini kui 10 km/h. Kohtuniku poolt fikseeritud silmanähtava kiiruseületamisega kaasneb karistus (VJ Art 14).
12.6. Võistluse ajal võistlusautoga võistlusalast väljaminek keelatud. Rikkumisel karistus kuni võistluselt eemaldamiseni.
12.7. Võistlusjuhendis määratlemata küsimused lahendab korraldaja koos kohtunikega kohapeal.
Art. 13 Vastutus
13.1. Võistluse korraldaja ja Eesti Autospordi Liit ei vastuta võimalike õnnetuste ja nende tagajärgede eest. Kõik võistlejad on rajal omal vastutusel. 
13.2. Võistluste käigus kolmandatele isikutele ja kaasvõistlejatele tekitatud kahju korvab kahju tekitanud isik. 
13.3. Võistleja peab tagama enda ja pealtvaatajate ohutuse.
Art. 14 Karistused
Osavõtumaks tasumata (stardikeeld)
Lubatust suurem kiirus hooldusalas 2 korral (eemaldamine)
STOP märgi eiramine 2 korral (eemaldamine)
Ebakorrektne, ebaaus või ebasportlik käitumine (kuni eemaldamiseni)
ATV tehniline korrasolek (kuni eemaldamiseni)
Kohtunikele mitteallumine (kuni eemaldamiseni) 
Võistlusalast väljumine (kuni eemaldamiseni)
Peatumine finiši ja STOP märgi vahelisel alal (kuni eemaldamiseni)
Raja vale läbimine (kuni eemaldamiseni)
Raja oluline lühendamine (kuni eemaldamiseni)
Valestart (+10 s)
STOP märgi eiramine 1 korral (+10 s)
Rajatähise puude (+10 s)
Hilinemine tehnilisele ülevaatusele (500 kr)
Võistlusnumbri puudumine (500 kr)
Lubatust suurem kiirus hooldusalas 1 korral (1000 kr)
Aluskatte puudumine (200 kr)